પાંચ કરોડ યુઝર્સનો ફેસબુક ડેટા લીક થયાની ઘટનાના પડઘા ભારતમાં પણ પડ્યા છે. ફેસબુકની જ માલિકી ધરાવતી ઇન્સટ્ન્ટ મેસેજિંગ એપ કંપની વૉટ્સએપના કો-ફાઉન્ડર બ્રાયન એક્ટને એક ટ્વિટ કર્યુ છે જે ટ્રેન્ડ કરી રહ્યું છે. કેમ્બ્રિજ એનેલિટિકા નામની એક કંપનીએ ફેસબુકમાંથી લોકોનો ડેટા ચોરીને તેનો ઉપયોગ કર્યાના સમાચારે ડિજિટલ દુનિયામાં તોફાન મચાવી દીધું છે. આ અંગે કાયદા મંત્રી રવિશંકર પ્રસાદે ફેસબુકને ચેતવણી આપી છે કે જો આવી ફરિયાદ ભારતના સંદર્ભમાં મળશે તો આકરી કાર્યવાહી કરવામાં આવશે અને જરૂર પડશે તો ફેસબુકના સીઈઓ માર્ક ઝુકરબર્ગને ભારત પણ બોલાવવામાં આવશે.